Lav et referat af nedenstående tekst:

Tekst:
En fastlåst situation med to parter, der står i hver sin ende af hangaren – og slet ikke kan blive enige om arbejdsforholdene. Ni afskedigede piloter og en løsrivelse fra overenskomsten. Dét blev resultatet, efter flyselskabet North Flying med base i Aalborg Lufthavn ikke formåede at lande en ny overenskomst med piloterne. For første gang afslører piloternes fagforening, Flyvebranchens Personale Union (FPU), hvad der gik galt under forhandlingerne. - Vores absolut største fokus i forhandlingerne har været piloternes frihed. Piloterne i North Flying har haft et arbejdsliv, der gjorde, at de aldrig vidste, hvornår de kunne hente børnene fra skolen eller tage en øl med vennerne til fodboldkampen. Det har gjort kæmpemæssige indhug i piloternes privatliv, og det forsøgte vi at ændre på, fortæller forbundssekretær Kasper Svendsen til Fagbladet Luftfart . Han understreger, at fagforeningen fulgte den lovlige, danske model, der foreskriver, at man netop kan påpege sine ønsker først i forhandlingslokalet og siden hen i konflikt. Forhandlingerne om en ny overenskomst brød sammen mandag 14. august, efter piloterne bad om højere løn for at matche lønstandarden i branchen. Piloterne nedlagde arbejdet 16. august og nægtede at flyve selskabets otte fly. Ærgerlig salgsdirektør TV2 Nord har også været i kontakt med piloternes tidligere arbejdsgiver. Her vil salgsdirektør Jesper Kragelund ikke gå i detaljer med, hvad North Flying betragter som den afgørende faktor for nedbruddet i forhandlingerne. - Jeg vil ikke gå konkret ind og fortælle om, hvad der har været på forhandlingsbordet. Det vil ikke være fair over for nogen af parterne, siger han. Han ærgrer sig fortsat over, at uenighederne endte i et farvel til ni piloter. - Det er desværre gået den vej, at parterne stod for langt fra hinanden, så det ikke var muligt at imødekomme hinanden, siger Jesper Kragelund. Beskyttet af særlig regel Piloterne i North Flying flyver blandt andet ambulanceture med syge patienter, og behovet kan opstå på alle tider af døgnet. Derfor er disse ture undtaget de europæiske FTL-regler (Flight Time Limitations), som ellers beskytter piloterne ved at sætte et maksimum på antallet af flyvetimer pr. år. Dén undtagelse gør overenskomsten endnu vigtigere, oplyser forbundssekretær Kasper Svendsen til Fagbladet Luftfart . Han peger på 22/05-reglen, der betød, at piloterne tidligst kunne påbegynde første arbejdsdag i en arbejdsblok klokken 5 om morgenen – og at sidste arbejdsdag i samme arbejdsblok senest kunne slutte klokken 22 om aftenen. - 22/05-reglen er både den primære årsag til, at piloterne i North Flying arbejdede på en af de mest fleksible overenskomster i dansk luftfart, og den eneste reelle beskyttelse af piloternes fritid, siger Kasper Svendsen – og uddyber: - Reglen sikrede, at piloterne trods alt ikke skulle møde ind midt om natten, men den betød også, at piloten i princippet stod til rådighed for selskabet i 24 timer i døgnet mellem klokken 5 på første arbejdsdag og 22 på sidste arbejdsdag, siger han. En arbejdsblok kunne bestå af op mod 10 arbejdsdage i træk. "Uanstændige krav" Netop 22/05-reglen var ifølge fagforbundet dét, der fik forhandlingerne til at bryde sammen. FPU ville gerne beholde reglen i overenskomsten – selskabet North Flying ville gerne skrive den ud. - Med tanke på hvor lille en beskyttelse 22/05-reglen rent faktisk gav piloterne, så er det næsten tragikomisk, at vi skulle kæmpe med næb og klør for at få lov til at beholde den. Det er derfor en hån mod privatlivets fred, at selskabet synes, at vi stillede med uanstændige krav til forhandlingerne. De ni fyrede piloter havde alle base i Aalborg og mødte ind i Aalborg Lufthavn. North Flying tilbyder udlejning af privatfly, ambulancefly og fragtflyvning.

Referat:
Piloternes fagforening fortæller nu, hvad der gik galt i forhandlingerne med Aalborg-selskabet North Flying.